open-index/open-wikipedia-markdown huggingface dataset:
Ալեքս Հեյլի

**Ալեքսանդր Մյուրեյ Փալմեր Հեյլի** (, ), ամերիկացի գրող, Պուլիցերյան մրցանակի 1977 թվականի հատուկ հիշատակման դափնեկիր։

## Կենսագրություն
Ալեքսանդր Մյուրեյ Փալմեր Հեյլին ծնվել է 1921 թվականին Նյու Յորք նահանգի Իթաքա քաղաքում, մանկավարժների ընտանիքում։ 1939-1959 թվականներին ծառայել է ԱՄՆ-ի առափնյա պաշտպանության ստորաբաժանումում, ապա թղթակցել *Reader's Digest* ամսագրին։ Հեյլին իբրև գրական նեգր է հանդես եկել Մալքոլմ Իքսի ինքնակենսագրական երկի ստեղծման ժամանակ, *[[Playboy]]* ամսագրի համար հարցազրույցներ է վերցրել հայտնի մարդկանցից, որոնց թվում են ջազային երաժշտության ներկայացուցիչ Մայլս Դևիսը, հայտնի ակտիվիստ Մարտին Լյութեր Քինգը։

1976 թվականին Հեյլին գրում է ինքնակենսագրական «Արմատներ» վեպը (), որում ներկայացնում է իր ընտանիքի երկուհարյուրամյա պատմությունը՝ ընդհուպ մինչև իր աֆրիկացի նախնիների արմատները։ Գիրքը մեծ ճանաչում է ստանում․ այն թարգմանվում է աշխարհի 37 լեզուներով, գրքի հիման վրա նկարահանվում է մինի-սերիալ, իսկ 1977 թվականին այս գրքի համար նա արժանանում է Պուլիցերյան հատուկ մրցանակի։ Հետագա տարիներին Հեյլին աշխատում է իր երկրորդ վեպի վրա, որը վերաբերում էր իր տոհմածառի մյուս ճյուղին։ Վերջինս ավարտում է իր մահից քիչ առաջ։ Վեպը տպագրվում է նրա մահից հետո՝ 1993 թվականին՝ *Alex Haley's Queen: The Story of an American Family* վերնագրով։

## Գրագողության մեղադրանքներ
1970-ական թվականների վերջերին Հարոլդ Կուրլանդերը Հեյլիին մեղադրում է «Արմատներ» վեպում իր «Աֆրիկացին» գրքի որոշ հատվածներ օգտագործելու մեջ։ Հեյլին, որն ամբողջովին հերքում էր իր հասցեին ուղղված մեղադրանքները, ի վերջո Կուրլանդերին վճարում է 650 հազար դոլար փոխհատուցում։   
Գրողին դատի է տալիս նաև Մարգրետ Ուոքերը։ Նա Հեյլիին մեղադրում էր հեղինակային իրավունքների ոտնահարման և իր «Տարեդարձ» վեպի որոշ դրվագներ պատճենելու մեջ․ հայցը, սակայն, մերժվում է։ Գրողին քննադատել է նաև «Nation of Islam»-ը, որը նրան մեղադրում էր իր ստեղծագործություններում պատմական փաստերը խեղաթյուրելու մեջ։

## Մատենագրություն
* 1965 — *The Autobiography of Malcolm X*, ISBN 0-345-35068-5
* 1976 — *Roots: The Saga of an American Family*, ISBN 0-440-17464-3
* 1988 — *A Different Kind of Christmas*, ISBN 0-385-26043-1
* 1993 — *Alex Haley’s Queen: The Story of an American Family*, ISBN 0-330-33307-0
* 1998 — *Mama Flora’s Family*, ISBN 0-440-61409-0

## Ծանոթագրություններ

Կատեգորիա:Պուլիցերյան մրցանակակիրներ
Կատեգորիա:Ամերիկացի լրագրողներ
Կատեգորիա:Աֆրոամերիկացի գրողներ
Կատեգորիա:Ամերիկացի կենսագիրներ
Կատեգորիա:Ամերիկացի վիպասաններ
Կատեգորիա:20-րդ դարի ամերիկացի վիպասաններ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի սցենարիստներ
Կատեգորիա:Ամերիկացի պատմաբաններ
Կատեգորիա:Ռազմական գործիչներ
Կատեգորիա:Անիսֆիլդ Վուլֆ գրքային մրցանակի դափնեկիրներ
Կատեգորիա:Ամերիկացի խմբագիրներ
Կատեգորիա:Ամերիկացի հեռուստապրոդյուսերներ
Կատեգորիա:20-րդ դարի ամերիկացի տղամարդ գրողներ
Կատեգորիա:Սրտամկանի ինֆարկտից մահացածներ
Կարմեն դե Ալոնսո

**Կարմեն դե Ալոնսո** (, ), չիլիացի հեղինակ Կարմեն Մարգարիտա Կարասկոյի գրական անունը։

## Կենսագրություն
Կարմեն Մարգարիտա Կարասկո Բարիոսը ծնվել է Լա Սերենայում։ Սովորել է Օվալլեում և Սանտյագոյում, ստացել է ուսուցչի մասնագիտություն։ Նա աշխատել է որպես ուսուցիչ Սանտյագոյում և տարբեր պաշտոններ է ունեցել Ազգային գրադարանում։

Նա սկսել է հաջողությամբ տպագրել իր կարճ պատմվածքները և լայնորեն համագործակցել է ամսագրերի և թերթերի հետ, ներառյալ «Աթանեա» ամսագիրը և իր սեփական սյունակը «Մարգարիտա» թերթում։
1950-ական թվականներին նա մեծապես հայտնի է դառնում իր երկու մանկական` Medallones de sol և Medallones de luna ժողովածուների համար։ 1957 թվականին նա իր «La puebla» պատմվածքի համար հաղթում է «Մարիանո Լատորե» մրցանակը` ժողովրդական հեքիաթների համար։
1960-ականների սկզբին Érase una amapolita և La casita de cristal անթոլոգիաները ևս հայտնի էին։

Նրա պատմություններից շատերը ժողովրդական հեքիաթներ են, որոնք վերցված են Չիլիի հյուսիսային շրջանից և շոշափում են աղքատության, բռնության և անարդարության թեմաներ։ Ալոնսոն ճանաչվել է որպես իր երկրի գյուղական կյանքի մասին գրող ամենաականավոր գրողներից մեկը, և նրա պատմվածքները ներառվել են շատ գրքերի մեջ։

## Աշխատանքներ
### Պատմվածքներ
* Anclas en la ciudad (1941)

### Կարճ պատմվածքների հավաքածուներ
* Gleba (1936)
* Provena (1938)
* Y había luz de estrellas (1950)
* La cita (1962)

### Մանկական պատմվածքների հավաքածուներ
* Medallones de sol (1955)
* Medallones de luna (1956)
* Cantaritos (Leyendas americanas) (1958)
* Érase una amapolita: Nuevas leyendas americanas (1962)
* La casita de cristal (1962)

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:Կին մանկագիրներ
Կատեգորիա:Չիլիացի գրողներ
Մշուշաքող

thumb|250px|Մշուշաքողի մեջ երևում է Էլեկտրակայանը։
[thumb|250px|2006 թվական դեկտեմբեր։ Մշուշաքողը [Եվրոպական Միություն|Եվրոպա-Շվեյցարիա սահմանին։]]

**Մշուշաքող,** օդում կախված ջրի փոքր կաթիլների հետևանքով առաջացած երևույթ։ Կարող է արհեստականորեն ստեղծվել աերոզոլային բալոնների շնորհիվ, եթե խոնավության և ջերմաստիճանի պայմանները ճիշտ են ընտրված։ Կարող է հայտնվել բնական եղանակային պայմաններում, երբ օդի հարաբերական խոնավությունն արագորեն սառչում է, օրինակ՝ երբ օդը շփման մեջ է մտնում այն մակերևույթների հետ, որոնք ավելի սառն են, քան օդը։

Մշուշաքողի ձևավորմանը, ինչպես մյուս սուսպենզիաների դեպքում, մեծապես նպաստում է միջուկային տեղանքների առկայությունը, որոնց վրայի ջրային շերտը կարող է սառչել։ Այսպիսով, նույնիսկ անսովոր աղբյուրները, ինչպիսիք են հրաբխային ժայթքման հետևանքով առաջացած փոքր մասնիկները, բևեռային գազերի արտանետումերը և նույնիսկ բևեռային լույսերի հետ կապված մագնիտոսֆերային իոնները, կարող են ճիշտ պայմաններում հայելիների վրա առաջացնել մշուշաքող։ Հայելիների վրա առաջացած մշուշաքողը չպետք է շփոթել կոնդենսացումի հետ, քանի որ դրանք շատ տարբեր են։ Մշուշաքողը ջրի կաթիլների կուտակումն է, բայց խտացումը այլ ձևի ջրի կաթիլներ են։

Մշուշաքողը սովորաբար շփոթում են մշուշի հետ, որը նման է երկրի մակարդակի վրա գտնվող եռաշերտ ամպին։ Այս երկու երևույթները տարբեր են, բայց ունեն որոշակի ընդհանրություններ։ Մշուշաքողը և մշուշը նույն կերպ են ձևավորվում։ Մշուշաքողն ավելի խիտ է և տևում է ավելի երկար, իսկ մշուշն ավելի բարակ է և թափանցիկ։

## Նկարագրություն
Ամպամածությունը հաճախ կոչվում է «մշուշաքող», երբ այն հանդիպում է լեռներում, իսկ ջրային մարմնի կամ ճահճային տարածքների վրա կախված երևույթն անվանում են «մշուշ»։ Մշուշաքողի և մշուշի միակ տարբերությունը տեսանելիությունն է։ Երևույթը կոչվում է մշուշաքող, եթե տեսանելիությունը 1 կմ է կամ ավելի քիչ։ Մեծ Բրիտանիայում մշուշաքողի սահմանումը տալիս են 100 մետրից ավելի քիչ տեսանելիության դեպքում (Մեծ Բրիտանիայի ճանապարհային երթևեկության օրենսգրքի 226-րդ կանոնի համաձայն), մինչդեռ օդաչուների համար հեռավորությունը պետք է լինի 1&nbsp;կմ։

Մշուշաքողը լույսի ճառագայթը տեսանելի է դարձնում կողքից բեկման և ցրման միջոցով։

«Շոտլանդական մշուշաքողը» թեթև կայուն սառնամանիքն է։

Մշուշաքող սովորաբար լինում է ափերի մոտ և հաճախ կապված է մշուշի հետ։ Երբ ջերմաստիճանը ցածր է, մշուշաքողը կարող է լինել լեռնաշղթաների չափ բարձր։

## Ձյուն
«Սառը մշուշաքողը» նման է սովորական մառախուղին, միայն խտությունն է փոքր, իսկ տեսանելիությունն ավելի մեծ է (երբ ջերմաստիճանն ընկնում է 0&nbsp;°C-ից ցածր (32&nbsp;°F), առաջանում է սառը մշուշաքող։


Պատկեր:Mist - Ensay region3.jpg|Մշուշաքողը բլուրների գագաթներին, Ավստրալիա
Պատկեր:Fog in Albuquerque - AAfog3.jpg|Արևի լույսը մշուշաքողի մեջ։ Ձմռան մշուշոտ առավոտ։
Պատկեր:Misty morning02.jpg|Մառախլապատ առավոտ
Պատկեր:Herbert Lake beim Icefields Parkway.jpg|Մշուշաքողը լճի վրա
Պատկեր:NeblinaJBCuritiba2.JPG|Կուրիտիբա, Բրազիլիա
Պատկեր:Labugama26.jpg|Լաբուգամա, Շրի Լանկա 


## Տես նաև
*Աերոզոլներ
*Աերոպոնիկա
*Կաթիլ
*Մշուշ

## Ծանոթագրություններ

Կատեգորիա:Ամպեր
Կատեգորիա:Աշխարհագրություն
Կատեգորիա:Եղանակ
Կատեգորիա:Մառախուղ
Կատեգորիա:Մթնոլորտային երևույթներ
Կատեգորիա:Մթնոլորտային տեղումներ
Կատեգորիա:Օդերևութաբանություն
Կատեգորիա:Օդի աղտոտվածություն
Լատտեի էֆեկտ

[260px|thumb|right|[Լատտե՝ ըմպելիք, որը դարձել է վիճահարույց ֆինանսական հայեցակարգի խորհրդանիշ]]
**Լատտեի էֆեկտ** (), ֆինանսական հայեցակարգ, ըստ որի՝ եթե սպառողը հրաժարվի իր ամենօրյա կենցաղային ծախսերի մի մասից (օրինակ՝ մի գավաթ սուրճից), դա թույլ կտա ամիսների և տարիների ընթացքում տնտեսել զգալի գումար։ Հայտնի է դարձել ամերիկացի ֆինանսիստ և գործարար Դևիդ Բախի կողմից։ «Լատտեի էֆեկտը» ցույց է տալիս, որ նույնիսկ ամենաչնչին գումարները, որոնք մարդը ներդնում է այսօր, ժամանակի ընթացքում կարող են շատ էական խնայողություններ դառնալ։

## Նկարագրություն
Դևիդ Բախն իր «Միլիոնատեր՝ ավտոմատ կերպով» (, 2005) գրքում նկարագրել է «Լատտեի էֆեկտը»։ Նա որպես օրինակ ներկայացրել է երիտասարդ աղջկա պատմությունը, որը խոստովանել է, որ իր եկամուտների և ծախսերի մակարդակը թույլ չի տալիս իրեն խնայողություններ անել։ Հեղինակը, ի պատասխան, առաջարկել է նրան կազմել իր սովորական ամենօրյա ծախսերի ցանկը, որի արդյունքում պարզվել է, որ աղջիկն ամեն օր ծախսում է մոտ 11 դոլար մեկ բաժակ սուրճի, շոկոլադի, հյութի և այլնի համար։ Պարզ մաթեմատիկական հաշվարկների միջոցով Դևիդ Բախը պարզել է, որ եթե աղջիկը հրաժարվեր այդ գնումների մի մասից և ամեն օր խնայեր 5 դոլար, մեկ ամիս անց նա կկարողանար տնտեսել 150 դոլար, իսկ ավելի ուշ, եթե շարունակեր խնայել այդ գումարը և ներդնել տնտեսված միջոցները տարեկան 10 % տոկոսադրույքով, ապա 40 տարի անց նա կկարողանար ունենալ արդեն գրեթե մեկ միլիոն դոլար։

## Քննադատություն
Բախի առաջ քաշած պարզ գաղափարը մեծ ճանաչում է ձեռք բերել և, միևնույն ժամանակ, քննադատության առարկա դարձել։ Օրինակ՝ Հելեն Օլենն իր «Pound Foolish» գրքում նշել է, որ Միացյալ Նահանգներում մի բաժակ լատտեն արժե 5 դոլարից պակաս, իսկ տարեկան 10 և ավելի տոկոսադրույքով տնտեսված միջոցների ներդրման հնարավորությունն անիրատեսական է թվում։ Մեկ այլ առարկություն կարող է լինել փաստարկն այն մասին, որ հետևելով այս սխեմային՝ մարդիկ սկսում են իրենց զրկել կյանքի փոքր ուրախություններից։ Այսպես թե այնպես, չնայած այն բանին, որ Բախի առաջարկած գումարները մեծապես ընտրվել են նրա կողմից կամայականորեն և կարող են մոտ լինել ավելի իրատեսական նշանակություններին, նշվում է, որ տվյալ հայեցակարգի դրույթներին հետևելն իսկապես կարող է բարելավել անձնական ֆինանսների վիճակը՝ օգնելով սպառողին ավելի պատասխանատու վերաբերմունք մշակել իր կողմից կատարվող ծախսերի նկատմամբ։

Այս գաղափարի վերաբերյալ ևս մեկ առարկություն է այն պնդումը, որ Դևիդ Բախը հաշվի չի առել գնաճը, որը սպառողին թույլ չի տա տարիներ շարունակ խնայել այնպիսի զգալի գումարներ, որոնց մասին խոսվում է նրա գրքում։

## Ծանոթագրություններ

## Գրականություն
* Бах Д. Миллионер ― автоматически. М.: Попурри, 2006.

## Արտաքին հղումներ
* ''Latte Factor Calculator'', առցանց հաշվիչ, որը թույլ է տալիս հաշվարկներ կատարել՝ հաշվի առնելով լատտեի էֆեկտը

Կատեգորիա:Սուրճ
Կատեգորիա:Տնային տնտեսությունների ֆինանսներ
Տահիտական հովվերգություն

**Տահիտական հովվերգություն** (), ֆրանսիացի նկարիչ Պոլ Գոգենի նկարը էրմիտաժի հավաքածուից։

Նկարի առջևի պլանում պատկերված է ոչ մեծ բլուր՝ ծաղկած մագնոլիայով։ Ձախում ծառի դիմաց դրված է մեծ նկարազարդ կուժը և պառկած է շիկամազ շունը, շան կողքին դրված է ոչ մեծ անոթ զոհաբերության համար՝ պատրաստված դդումից։

Ծառի հետևում ձախում կանգնած է մի տահիտուհի՝ մեծ կոնքը ձեռքին, աջում բլրի լանջին մեջքով դեպի հանդիսատեսը նստած է մեկ այլ աղջիկ, որը նվագում է շվի։ Որպես ֆոն ծառայում է կարմիր հովիտը՝ երկու փոքր բլուրներով, որնց հաջորդում է մեծ բլրի լանջն, որը հեռանում է ճանապարհից։ Ներքևում աջում գտնվում է կտավի հեղինակային անվանումը ֆրանսերենով, նաև նկարչի ստորագրությունը և ամսաթիվը (երեք տողում)՝ *Pastorales Tahitiennes / 1893 / Paul Gauguin։*

Չնայած դրան, ինքը՝ նկարիչը, այն թվագրում է 1893 թվականով․ փաստացի այն վրձնված է նախորդ՝ 1892 թվականի դեկտեմբերի վերջին։ Կա Գոգենի նամակը ուղղված ընկերոջը՝ Դ․Մանֆրեյդին, որը թվագրվում է 1892 թվականի դեկտեմբերի վերջով և որտեղ ասվում է Հենց նոր ավարտեցի 3 կտավ՝ երկուսը՝ երեսունական, մեկը՝ 50։ Ինձ թվում է, որ դրանք ամենալավն են, և քանի որ մի քանի օր անց կլինի հունվարի 1-ը, ապա ես դրանցից մեկը՝ ամենալավը, թվագրել եմ 1893 թվականով։ Որպես բացառություն ես դրան տվել եմ ֆրանսերեն անվանում «Տահիտական հովվերգություն», քանի որ չգտա համապատասխան բառը տահիտերենում։ Չգիտեմ ինչու՝ ինձ թվում է, որ սա հին հոլանդական նկար է կամ հին գոբելեն…։

1893 թվականին նկարը ուղարկվել է Եվրոպա և գտնվել է Պոլ Դյուրան Ռուել պատկերասրահում։ 1895 թվականի փետրվարի 18-ին նկարը ցուցադրվել է Գոգենի նկարների և կտավների վաճառքում՝ Փարիզի «Օտել Դուրո» աճուրդի տանը, որից ստացված գումարը ուղղվել է Գոգենի՝ Տաահիտի նոր ճամփորդության ֆինանսավորմանը․ այս վաճառքում այն գնվել է 480 ֆրանկով անհայտ գնորդի կողմից։ Ապա այն ցուցադրվել է  «Բերնհայմ Ժյոն» ֆիրմայի պատկերասրահում, որտեղ 7000 ֆրանկով այն գնել է իշխան դե Վահրամը և նրա ձեռքով նկարը հայտնվել է Ամբրուազ Վոլարի պատկերասրահում։ 1908 թվականի սեպտեմբերի 14-ին այն 10․000 ֆրանկով ձեռք է բերել ռուս արդյունաբերող և հավաքորդ Ի․Ա․Մորոզովը։ Հոկտեմբերյան հեղափոխությունից հետո Մորոզովի հավաքածուն ազգայնացվել է և 1923 թվականից նկարը գտնվել է Նոր արևմտյան մշակույթի պետական թանգարանում։ 1948 թվականին նկարը հանձնվել է Էրմիտաժ։ 2014 թվականի վերջից ցուցադրվում է Գլխավոր շտաբի շենք ում՝ 412 սրահում։

Բարսկոյի կարծիքով՝ էրմիտաժյան նկարին նման մոտիվներ Գոգենը օգտագործել է մեկ տարի առաջ «Matamua (Նախկին ժամանակներում)» (Տիսեն-Բորնեմեսի թանգարան, Մադրիդ) և «Arearea» (Օրսե) նկարներում, ընդ որում, Օրսեից նկարը նա ուղղակիորեն անվանում է Էրմիտաժի նկարի նախորդ տարբերակը։ Գոգենի նկարների կատալոգի հեղինակ-կազմող Վիլդենշտեյնը նաև նշում է Մադրիդի նկարի հետ համընկնումը և նույնանման բնապատկերը։ Կոստենևիչը կանգ առնելով այն բանի վրա, որ Էրմիտաժի նկարում կանանցից մեկը բռնել է լվացված սպիտակեղենով կոնքը, նշում է, որ ֆոնի վրա կարմիր հողը ոճավորված գետ է, և աղջիկը բարձրանում է այնտեղից, սակայն Մադրիդի նկարում պարզ երևում է, որ դա հենց հող է՝ դրա վրայով քայլում է կերպարներից մեկը։ Լիլիա ծաղկի նմանօրինակը ևս հանդիպում է Գոգենի աշխատանքներում, օրինակ, Էրմիտաժի հավաքածուից Հրաշալի աղբյուր կտավում։

## Ծանոթագրություններ

## Գրականություն
* 
* 
* 
* 
* 
* 

Կատեգորիա:1892 նկարներ
Կատեգորիա:Էրմիտաժի նկարներ
Կատեգորիա:Պոլ Գոգենի նկարներ
Մոպս

**Մոպս**, դեկորատիվ շան ցեղատեսակ։ Չինաստանից Եվրոպա են բերվել 16-րդ դարում, տարածված էին Արևմտյան Եվրոպայում և Նիդերլանդներում։ 19-րդ դարում Միացյալ Թագավորությունում Վիկտորիա թագուհին մեծ կիրք սերմանեց մոպսերի հանդեպ, որն էլ նա փոխանցեց թագավորական ընտանիքի մյուս անդամներին։

Այս ցեղատեսակի շներին հեշտ է տարբերել իրենց կարճ մռայլ դեմքով և պոչի յուրահատուկ ձևով։ Մոպսերը ունեն նուրբ փայլուն մորթի և քառակուսու տեսք ունեցող տարբերվող մարմին։ Այս յուրահատուկ շները հայտնի են իրենց ընկերասիրությամբ և բարությամբ։ *American Kennel Club*-ը բնութագրում է մոպսերին որպես *«հավասարակշռված և հմայիչ»* շներ։ Այս ցեղատեսակի շունը լավագույնն է ճանաչվել 2004 թ-ին *World Dog Show*-ի ժամանակ։

### Ֆիզիկական բնութագիրը
մինի|Ամենահաճախ հանդիպող գույնը
մինի|Մոպս (1802)
մինի|Սև մոպս
մինի|Մոպս ավելորդ քաշով
18-րդ դարի փորագրություններում այս ցեղատեսակը պատկերված է եղել բարակ և երկար մարմնով։ Հիմա նրանց ֆիզիկական բնութագիրը այլ է՝ քառակուսի ձիգ, կոմպակտ մարմին՝ ներս ընկած կրծքավանդակով և լավ զարգացած մկաններով։ Մոպսերի հարթ և փայլուն մորթին կարող է լինել ծիրանագույն, արծաթագույն կամ սև։ Պոչը սովորաբար ամուր փաթաթված է։ Ականջները լինում են երկու տեսակ՝ *«վարդ»* և *«կոճակ»*։ Մաքրացեղ մոպսերի ականջները «կոճակ»-ի տեսքով են։ Ոտքերը ուղիղ են և ամուր,միջին երկարության և ճիշտ տեղադրված։ Նրանց ուսերը համաչափորեն հետ են քաշված։ Ամուր և փոքր ոտնաթաթ ունեն, մատերը լավ արտահայտված են, եղունգները սև են։ Ստորին ծնոտը սովորաբար վերին ծնոտից ավելի դուրս ընկած է, որն էլ հանգեցնում է սխալ կծվածքի։

## Ծանոթագրություններ

## Արտաքին հղումներ
* Մոպս
Պանդորայի արկղ

[200px|մինի|աջից|[Ջոն Ուիլյամ Ուոթերհաուս, 1896]]
**Պանդորայի արկղ**, ***Պանդորայի տուփ***, հին հունական դիցաբանության մեջ Պանդորայի մասին առասպելի հետ կապված առարկա, որը հին հույն բանաստեղծ Հեսիոդոսը հավերժացրել է իր «Աշխատանք և օրեր» պոեմում։ Առասպելի նախնական տարբերակում տարան հիշատակվել է հունարեն *πίθος* «պիթոս» բառով, որը նշանակում է մեծ կավե աման, կարասի պես մի բան, որը թաղում էին հողում և դրա մեջ պահ էին տալիս ցորեն, գինի, յուղ, սակայն բառը հետագայում սխալ է թարգմանվել և սկսել կոչվել արկղ։

Ժամանակակից շրջանում այն թևավոր խոսքի արժեք է ստացել, նշանակում է «մեծ ու անսպասելի տհաճությունների ցանկացած աղբյուր», «փորձանքների, դժբախտությունների աղբյուր», «արտաքին փայլի և գեղեցկության տակ թաքցնել բազմաթիվ անախորժություններ» կամ «նվեր, որը թվում է արժեքավոր, սակայն իրականում անիծված է»։ Կա նաև «Պանդորայի արկղը բացել» արտահայտությունը, որը նշանակում է «փորձանքների, դժբախտությունների սկիզբ տալ, պատճառ դառնալ»։ Ճակատագրական տարայի ավելի ուշ նկարագրությունները տարատեսակ են, ընդ որում առասպելի որոշ գրական և գեղարվեստական մշակումներում կենտրոնանում են ավելի շատ իդիոմատիկ արկղի, քան թե հենց Պանդորայի վրա։
## Ծանոթագրություններ

Կատեգորիա:Հին հունական դիցաբանություն
Կատեգորիա:Փոխաբերություններ
Կատեգորիա:Հին հունական դիցաբանության առարկաներ
Կատեգորիա:Թևավոր խոսքեր
Պոստմոդեռնիզմի ճարտարապետություն

[thumb|250px|[Միսիսոգայի քաղաքապետարանի շենք, Կանադա]]
**Պոստմոդեռնիզմի ճարտարապետություն**, 1960-ական թվականներին ձևավորված ուղղության՝ պոստմոդեռնիզմի ճարտարապետության ամբողջություն, որ փոխարինելու է եկել տիրապետող մոդեռնիզմ ուղղությանը։ Ոճի ծաղկումը նշանավորվել է 1980-ական թվականներին և շարունակվում է մինչ օրս։

## Նկարագրություն
Մոդեռնիզմի ֆունկցիոնալիզմը, ձևերի ու գաղափարների կարծրատիպերն արդեն սպառել էին իրենց։ Մոդեռնիստական որոշումների խիստ ռացիոնալիզմը ստեղծում էր տաղտկալի միջավայր։ Ժամանակը պահանջում էր ինքնատիպություն մտցնել ամեն ստեղծագործության մեջ. հասունացել էր բնակելի տարածքների զանգվածային մեքենայության ժխտումը։

Հասունացել էին կերապարայնության ու ինքատիպության գաղափարները։ Պոստմոդեռնիստները սկսեցին փնտրել նոր ձևեր։ Նրանք խնդիր ունեին ճարտարապետությունը ներդաշնակելու շրջակա բնական ու ոչ բնական միջավայրին։ Դիզայնում ժխտվել է մոդեռնիստական ասկետիզմը, բնակարանաշինության գծահոսքային մոտեցումը, դասական ժառանգության ընկալման մերժումը։ Նրանց ճարտարապետական որոշումները շինությունների կառուցման ժամանակ հաշվի էին առնում քաղաքային առկա միջավայրի առանձնահատկությունները։
[250px|մինի|Շինություն [Բըրբանքում, ԱՄՆ]]

Շինությունների արտաքին ձևավորման մեջ պոստմոդեռնիստները ձգտում էին համաչափության, համամասնությունների և շինությունների կառուցման արտահայտչականության։ Ակտիվորեն ներդրվել են (վերածնվել են) դեկորատիվ պատեր, հարթաքանդակներ, նկարազարդումներ՝ որոնք փոխառվել են ճարտարապետության պատմական ավանդույթներից։ Ամեն ինչի հիմքում դրվել է գեղագիտությունը, որի ձևավորման համար պոստմոդեռնի ճարտարապետները չեն վարանել դրանք վերցնել պատմական ոճերից՝ ընդհուպ մինչև կոմպոզիցիայի կառուցման սկզբունքները։

Պոստմոդեռնիզմի նշանավոր ներկայացուցիչները, ինչպիսիք են Ռոբերտ Վենտուրին, Մորիս Կյուլոն, Լեոն Կրիեն, Ալդո Ռոսսին, Անտուան Գրյումբախը, ձևակերպել են հետևյալ դրույթները.
* Պատմական հուշարձանների ու նմուշների կրկնօրինակում
* Ամբողջ կոմպոզիցիայով կամ նրա որոշակի դետալով հղում ճարտարապետական ինչ-որ հուշարձանի
* Ոճային աշխատանք (պատմաճարտարապետական)
* Հակառակ հնագիտություն՝ նոր օբյեկտի մոտեցնելը շինարական հին տեխնիկային
* Ռեալիզմի ու անտիկ շրջանի առօրեականություն, որը դրսևորվում էր դասական ձևերի կիրառման պարզեցմամբ։

## Շինություններ
[250px|մինի|Թեք տուն, Սոպոտ, [Լեհաստան]]
* Պյացցա դ’Իտալիա, ԱՄՆ
* Թեք տուն, Սոպոտ, Լեհաստան
* Աշխատանքի շենք, Բանգկոկ
* Խորանարդաձև տներ, Ռոտերդամ
* Ազգային մարզադաշտ, Չինաստան

## Ճարտարապետներ

* Պիտեր Այզենման
* Ռիկարդո Բոֆիլ
* Ռոբերտ Վենտուրի
* Մայքլ Գրեյվս
* Անտուան Գրյումբախ
* Ֆիլիպ Ջոնսոն
* Լեոն Կրիր
* Մորիս Կյուլո
* Դանիել Լիբեսքինդ
* Ռիկարդո Լեգորետա
* Չարլզ Մուր
* Ալդո Ռոսսի
* Ռոբերտ Ստերն
* Ջեյմս Ֆրեյզեր Սթիրլինգ
* Ֆրենկ Գերի

## Ծանոթագրություններ

Կատեգորիա:20-րդ դարի ճարտարապետական ոճեր
Կատեգորիա:Արվեստի պատմություն
Կատեգորիա:Ճարտարապետական ոճեր
Կատեգորիա:Ճարտարապետության պատմություն
Կատեգորիա:Պոստմոդեռնիզմ
Millennium (ալբոմ, Backstreet Boys)

***Millennium*** (), ամերիկյան *[[Backstreet Boys]]* խմբի երրորդ ստուդիական ալբոմը, որ թողարկվել է 1999 թվականին։ Սկավառակը թողարկվել է նորամուտային ալբոմի ամերիկյան ալբոմից և *[[Backstreet's Back]]* երկրորդ միջազգային ալբոմից հետո՝ դառնալով խմբի առաջին ալբոմը, որը թողարկվել է մի տարբերակով և միաժամանակ ամբողջ աշխարհում։ *Millennium*-ը դարձել է 1999 թվականի աշխարհում ամենաշատ վաճառված ալբոմը՝ 9 445 732 վաճառված օրինակով։ Սկավառակն առաջադրվել է «Գրեմմի» մրցանակի հինգ անվանակարգերում, այդ թվում՝ «Տարվա ալբոմ»։

## Ալբոմի մասին
*Millennium*-ը սահմանել է բազմաթիվ ռեկորդներ՝ դառնալով խմբի՝ ամենամեծ հաջողություն ունեցած ալբոմը։ Միացյալ Նահանգներում ալբոմը դարձել է պլատինե տասներեք անգամ և ստացել ոսկե ու պլատինե կարգավիճակ աշխարհի 45 երկրներում։ Այն ներկայացվել է «Գրեմմի» մրցանակի հինգ անվանակարգերում, այդ թվում՝ «Տարվա ալբոմ» և զբաղեցնում է ութերորդ հորիզոնականն աշխարհի ամենաշատ վաճառվղ ալբոմների ցանկում։ Ամբողջ աշխարհում վաճառվել է ընդհանուր առմամբ ալբոմի ավելի քան 40 մլն օրինակ։

## Ալբոմի հաջողություն
Ալբոմի թողարկման օրը՝ 1999 թվականի մայիսի 18-ին, խումբը հյուրընկալվել է *[[MTV]] Total Request Live* հաղորդմանը։ Մոտ 30 հազար երկրպագուներ հավաքվել են Թայմս սքվերում գտնվող ստուդիայի մոտ՝ փակելով ավտոտրանսպորտի երթևեկությունը։ Ալբոմը *[[Billboard 200]]* հիթ-շքերթում նորամուտը կատարել է առաջին հորիզոնականը և այն զբաղեցրել 10 շաբաթ։ Թողարկումից հետո առաջին շաբաթվա ընթացքում ալբոմը գերազանցել է վաճառքի ռեկորդները (1 134 000 օրինակ)։ Վաճառքի առաջին օրը միայն ԱՄՆ-ում ալբոմը վաճառվել է գրեթե 500 հազար օրինակով՝ դրանով իսկ սահմանելով ռեկորդ։

«Millennium»-ը դարձել է 1999 թվականի ամենավաճառվող ալբոմը՝ վաճառվելով 9 445 732 օրինակով։ Ալբոմն ստացել է Գրեմմի մրցանակի 5 անվանակարգում, այդ թվում՝ «Տարվա ալբոմ»։ Այն գերիշխել է համաշխարհային չարթերում՝ առաջին տեղում հայտնվելով Ավստրիայում, Բելգիայում, Դանիայում, Գերմանիայում, Հունաստանում, Հոնկոնգում, Հոլանդիայում, Հնդկաստանում, Ինդոնեզիայում, Իսլանդիայում, Իսպանիայում, Իտալիայում, Կանադայում, Կորեայում, Մալայզիայում, Մեքսիկայում, Նոր Զելանդիայում, Նորվեգիայում, Պորտուգալիայում, Սինգապուրում, Թայվանում, Թաիլանդում, Ֆիլիպիններում, Շվեյցարիայում և Շվեդիայում։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

## Հավաստագրեր

## Նշումներ

## Ծանոթագրություններ

## Արտաքին հղումներ
* 
* 
* Jive Records ձայնագրման ընկերության և խմբի կայքը
* Խմբի պաշտոնական էջը Թվիթերում

Կատեգորիա:1999 ալբոմներ
Կատեգորիա:Backstreet Boys խմբի ալբոմներ
Կատեգորիա:Billboard 200 գլխավորած ալբոմներ
Եչեն

300px|մինի|Եչենը Չինաստանի մյուս հին մայրաքաղաքների հետ
**Ե** կամ **Եչեն** (չինարեն՝ 鄴城|邺城|Yèchéng, «*Եչեն*»-ը չինարենից բառացի թարգմանած՝ նշանակում է *Ե քաղաք*), Չինաստանի հին քաղաքներից մեկը, որը 213-ից 577 թվականներին միմյանց հաջորդած չինական մի քանի պետություններում ունեցել է մայրաքաղաքի կարգավիճակ։ Գտնվել է ժամանակակից Հեբեյ նահանգի Լինչժան գավառում, Անյան քաղաքից հյուսիսային ուղղությամբ մոտավորապես 20 կիլոմետր հեռավորության վրա։

## Պատմություն

Եչենը կառուցվել է Գարունների և Աշունների ժամանակաշրջանում (մեր թվականությունի առաջ  722-481 թթ.): Պատերազմող թագավորությունների ժամանակաշրջանում (մ.թ.ա. 5-րդ դարից մինչև 221 թվականը) եղել է Վեյ թագավորության կազմում։

Հան կայսրության գոյության վերջին տարիներին դարձել է Յուան Շաոյի հենարանը։ 209 թվականին գրավվել է Ցաո Ցաոյի կողմից, որն այն դարձրել է իր աթոռանիստը։

335 թվականին Եչեն է տեղափոխվել Ուշ Չժաո պետության մայրաքաղաքը։ Այդ կարգավիճակը Եչենը պահպանել է հաջորդած Ժան Վեյ և Վաղ Յան պետություններում ևս։

V դարի վերջում, երբ Հյուսիսային Վեյ կայսրությունը կիսվել է, Եչենը դարձել է Արևելյան Վեյի, այնուհետև՝ վերջինիս փոխարինած Հյուսիսային Ցի կայսրության մայրաքաղաքը։ 580 թվականին քաղաքը վերածվել է Հյուսիսային Չժոուի դեմ ապստամբած Յույչի Ցզյունի հենակետի, և վերջինիս ջախջախած թագաժառանգ Յան Ցզյանը հիմնահատակ ավերել ու հրդեհի է մատնել Եչենը (դրանից կարճ  ժամանակ անց նա հիմնել է Սույ կայսրությունը)։

Քաղաքի ավերակներում հնագիտական պեղումներ իրականացվել են՝ սկսած 1950-ական թվականներից։ Դրանցից 3 կիլոմետր դեպի արևելք՝ Ժան գետի ափին, մի հորի մեջ 2012 թվականին հայտնաբերվել են Բուդդայի արձաններ, որոնց արձանագրությունները վկայում են, որ դրանք ստեղծվել են Արևելյան Վեյում։ Բացի այդ, Եչենից 1 կիլոմետր դեպի հարավ բուդդայական պագոդայի և տաճարի հիմքեր են բացահայտվել։

## Նշումներ




* |efternamn=Xiong |förnamn=Victor Cunrui |titel=Historical Dictionary of Medieval China |url=http://www.amazon.com/Historical-Dictionary-Medieval-Dictionaries-Civilizations/dp/0810860538/ref=asap_B001JSBRI6_1_1?s=books&ie=UTF8&qid=1417333666&sr=1-1 |format= |hämtdatum=30 november 2014 |volym=  |utgivare=Scarecrow Press |utgivningsort= |språk=engelska |isbn=0810860538 |sid= |kapitel= |år=2008 }}
## Ծանոթագրություններ

Կատեգորիա:Չինաստանի քաղաքներ
Կատեգորիա:Չինաստանի բնակավայրեր
Տետրացինի (ուտեստ)

**Տետրացինի,** ամերիկյան ուտեստ, որը պատրաստվում է խորանարդաձև կտրտված թռչնամսից կամ ծովամթերքից և գինով կամ խերեսով համեմված կարագի (կամ սերուցքի) ու պանրի սոուսի մեջ պատրաստված սնկից։ Մատուցվում է տաք վիճակում, լինգվինետեի,  սպագետտիի, լապշայի կամ մակարոնեղենի այլ տեսակների վրա, մաղադանոսով զարդարված, երբեմն՝ մանրացված պաքսիմատ, նուշ, պահածոյացված տապակած սոխ կամ պանիր (կամ բոլորը միասին) վրան լցված։ Տետրացինին կարելի է պատրաստել որպես շագանակագույն դարձրած լապշայով կերակրատեսակ․ տնային պայմաններում պատրաստելու համար գոյություն ունեն դյուրին բաղադրատոմսեր սնկով ապուրի կամ այլ տեսակի ապուրների օգտագործմամբ։

Կերակրատեսակն անվանվել է ի պատիվ իտալացի օպերային երգչուհի Լուիզա Տետրացինիի։

Ստեղծվել է մոտավորապես 1908–1910 թվականներին Սան Ֆրանցիսկոյի Փելես Հյուրանոցի գլխավոր խոհարար Էռնեստ Արբոգասթի կողմից․ երգչուհին երկար ժամանակ բնակվել է այդ հյուրանոցում։ Այլ աղբյուրներ կերակրատեսակի ստեղծումը վերագրում են Նյու Յորքի Նիքերբոքեր հյուրանոցին։ «Good Housekeeping» ամսագրում կերակրատեսակին վերաբերող առաջին տեղեկությունը տպագրվել է 1908 թվականի հոկտեմբերին, որտեղ ասվում էր, որ ընթերցողները կարող են սերուցքային սոուսում եփած հնդկահավով, սպագետտիով, քերած պանրով, շերտատաված սնկով ու պաքսիմատի կտորներով կերակրատեսակը համտեսել «Քառասուներկուերորդ փողոցի ռեստորանում»։

Հավով տետրացինին պատրաստվել է հանրահայտ խոհարար Լուիս Պաքվետի կողմից։

Ճաշատեսակի համար համընդհանուր ստանդարտ գոյություն չունի․ տարբեր բաղադրատոմսերում տարբեր բաղադրամասեր կարող են բացակայել կամ փոխարինվել ուրիշներով, օրինակ՝ ընկույզի, փշրանքների կամ պանրի այլ տեսակներով։ Անունը երբեմն ընդլայնվում է՝ բացատրելու համար օգտագործված մսատեսակը, օրինակ՝ հավամսով տետրացինի կամ թյուննոսով տետրացինի։

## Տես նաև
* Մարդկանց պատվին անվանակոչված ուտեստներ

## Ծանոթագրություններ

Կատեգորիա:Ամերիկյան խոհանոց
Կատեգորիա:Պանրով ուտեստներ
Հեղինե Տրոյացի (նկար, Սենդիս)

**«Հեղինե Տրոյացի»** (), անգլիացի պրեռաֆայելիտ նկարիչ Ֆրեդերիկ Սենդիսի նկարը՝ ստեղծված 1867 թվականին։ Ներկայումս նկարը գտնվում է Լիվերպուլի Ուոլքերի պատկերասրահի հավաքածուում։

## Տեղեկություն նկարի մասին
Նկարում պատկերված է Հեղինեն՝ Զևսի և Լեդայի դուստրը, Մենելայոս արքայի կինը։ Այդ ճակատագրական կինը, որը համարվում էր ամենագեղեցիկը երկրի երեսին, Տրոյական պատերազմն սկսելու պատճառ էր դարձել։ Գեղանկարիչները բազմիցս անդրադարձել են Հեղինեի կերպարին, ներառյալ նաև պրեռաֆայելիտ նկարիչները, ինչպես՝ Դանթե Գաբրիել Ռոսսետտի, Ֆրեդերիկ Լեյթոն, Էվելին դե Մորգան։

Սենդիսը Հեղինեին պատկերել է շիկակարմիր մազերով, որը նրա կանանց՝ բազմաթիվ այլ կերպարների համար բնութագրական գիծ էր (օրինակ՝ «Մարիամ Մագդաղենացի», գեղեցիկ դասական դիմագծերով, պայծառ աչքերով՝ բոլորը հեղինակի կատարելատիպ գեղեցկության չափանիշներով։ Միևնույն ժամանակ Հեղինեն ճակատագրական կնոջ վեհ կերպարով է, որը պատերազմի և դրա ողբերգական ավարտի պատճառ է դարձել։ Դանթե Գաբրիել Ռոսսետտիի «Հեղինե Տրոյացի» նկարից չորս տարի անց Սենդիսն ստեղծել է իր կտավը։ Արդյունքում երկու նկարիչների միջև լարվածություն է առաջացել, քանի որ Ռոսսետտիին համարել է, որ Սենդիսն զբաղվում է իր աշխատանքների գրագողությամբ (դա վերաբերում էր ոչ միայն «Հեղինե Տրոյացուն», այլև «Մարիամ Մագդաղենացուն»)։

## Ծանոթագրություններ

Կատեգորիա:1867 նկարներ
Կատեգորիա:Տրոյական պատերազմ
Կատեգորիա:Ֆրեդերիկ Սենդիսի նկարներ
Զանգվածային սպանություն Վելիկա-Իվանչայում

**Զանգվածային սպանություն Վելիկա-Իվանչայում** (), 2013 թվականի ապրիլի 9-ին սերբական Վելիկա-Իվանչա գյուղում տեղի ունեցած իրադարձությունը։ 60-ամյա Լյուբիշա Բոգդանովիչը () անհայտ պատճառով գնդակահարել է 13 մարդու, որոնց թվում եղել են վեց տղամարդ, վեց կին և մեկ երկամյա երեխա։ Դրանից հետո մարդասպանը փորձել է ինքնասպան լինել, և ապրիլի 11-ին հիվանդանոցում մահացել է վերքերից։ Գրեթե բոլոր զոհվածները հարազատություն են ունեցել մարդասպանի հետ։

## Իրադարձությունների ընթացք
Տեղական ժամանակով առավոտյան ժամը 4:30-ին և 5:00-ին 60-ամյա Լյուբիշա Բոգդանովիչը ատրճանակի կրակոցներով սպանել է իր 83-ամյա մորը՝ Դոբրիլային, 42-ամյա որդուն՝ Բրանկոյին և վիրավորել իր կնոջը՝ Յավորկային։ Այնուհետև Բոգդանովիչը ներխուժել է հարևան 4 տուն և սպանել հինգ տղամարդու, հինգ կնոջ և երկամյա երեխայի։ Զոհերի մեծ մասը սպանվել է երազի կրակոցներով գլխին։ Յավորկայի ահազանգից որոշ ժամանակ անց եկել են ոստիկանները, րոնք մարդասպանին հայտնաբերել են իրենց տան բակում։ Բոգդանովիչը փորձել է ինքնասպան լինել՝ կրակելով իր գլխին։

Բելգրադի հիվանդանոցում ևս մեկ մարդ է մահացել մարդասպանի 12 զոհերից։ Բոգդանովիչին և նրա կնոջը ծայրահեղ ծանր վիճակում տեղափոխել են հիվանդանոց։ Երկու օր անց Լյուբիշա Բոգդանովիչը մահացել է, րա կինը ողջ է մնացել։

### Զոհեր
* Դոբրիլա Բոգդանովիչ (83 տարեկան)։ Լյուբաշա Բոգդանովիչի մայրը։
* Բրանկո Բոգդանովիչ (42 տարեկան)։ Լյուբաշա Բոգդանովիչի որդին։
* Միխայլո Դեսպոտովիչ (61 տարեկան)։ Լյուբաշա Բոգդանովիչի ոչ հարազատ եղբայրը։
* Միլենա Դեսպոտովիչ (61 տարեկան)։ Միխայլո Դեսպոտովիչի կինը։
* Գորան Դեսպոտովիչ (23 տարեկան)։ Միխայլո և Միլենա Դեսպոտովիչների թոռը։
* Յովանա Դեսպոտովիչ (21 տարեկան)։ Գորան Դեսպոտովիչի կինը։
* Դավիդ Դեսպոտովիչ (2 տարեկան)։ Յովանա և Գորան Դեսպոտովիչների որդին։
* Լյուբինա Եշիչ (64 տարեկան)։ Դեսպոտովիչների հարևանուհին։
* Միլոշ Եշիչ (48 տարեկան)։ Լուբինա Շեսիկի որդին։
* Վլադիմիր Միջայլովիչ (78 տարեկան)։ Դեսպոտովիչների և Շեսիկովների հարևանը։
* Օլգա Միյալովիչ (79 տարեկան)։ Վլադիմիր Միջայլովիչի կինը։
* Դանիլա Ստեկիչ (78 տարեկան)։ Միջայլովիչիների հարևանը։ Լյուբաշա Բոգդանովիչի հորեղբայրը։
* Դրագանա Ստեկիչ (50 տարեկան)։ Դանիլա Ստեկիչի դուստրը։ Լյուբաշա Բոգդանովիչի ոչ հարազատ քույրը։
* Լյուբաշա Բոգդանովիչ (60 տարեկան)։ Հրաձիգ։ Ինքնասպան է եղել, մահացել է ապրիլի 11-ին։

## Արձագանք
Զոհերի հիշատակին Սերբիայի կառավարությունը ապրիլի 10-ը հայտարարել է համազգային սգո օր։

## Ծանոթագրություններ

Կատեգորիա:Զանգվածային սպանություններ Սերբիայում
Իոաննիս Դասկալոյաննիս (օդանավակայան)

**Խանիայի Իոաննիս Դասկալոյաննիս օդանավակայան** (, ), համատեղ միջազգային օդանավակայան Հունաստանի Կրետե կղզում։ Գտնվում է Խանիա քաղաքից 10 կմ հեռավորության վրա։

Խանիայի օդանավակայանը Կրետե կղզում երկրորդն է ուղևորափոխադրումների քանակով (Հերակլիոնի օդանավակայանից հետո), ինչպես նաև Aegean Airlines-ի և Ryanair-ի առանցքային օդանավակայանն է։ Բացի մարդատար չվերթների սպասարկումից, այն նաև Հունաստանի ռազմաօդային ուժերի բազան է։

2000 թվականից ի վեր՝ այն կրում է 1770 թվականին Կրետե կզղու հակաօսմանական ապստամբության առաջնորդ Իոաննիս Դասկալոյաննիսի անունը։ 2015 թվականից Խանիայի օդանավակայանը, ի թիվս հունական 13 օդանավակայանների, գտնվում է գերմանական Fraport օդանավակայանային հոլդինգի վերահսկողության տակ։ Կոնցեսիոն պայմանագիրը նախատեսում է օդանավակայանը սպասարկել 40 տարի։

## Պատմություն
Սկզբում Արևմտյան Կրետեի գլխավոր օդային դարպասը Մալեմե գյուղի մոտակայքում գտնվող փոքր օդանավակայանն էր, որը կառուցվել է Երկրորդ համաշխարհային պատերազմից առաջ բրիտանական բանակի կողմից։ Մինչև 1959 թվականը Մալեմեի օդանավակայանն ընդունում էր քաղաքացիական ինքնաթիռներ, որից հետո օդանավակայանից ամբողջ ռազմակայանը տեղափոխվել է Սուդա բեյի նոր օդանավակայան, որը կառուցվել էր Խանիայի մոտ։

1967 թվականին Խանիայի նոր օդանավակայանում ավարտվել է ինքնաթիռների համար նախատեսված երկու կայանատեղիով առաջին մարդատար տերմինալի շինարարությունը։ 1974 թվականից օդանավակայանն ընդունել է առաջին միջազգային չվերթները, ինչից հետո անհրաժեշտություն է առաջացել նոր օդանավակայան կառուցել առաջին տերմինալի ցածր թողունակության պատճառով։ Վերջապես, 1996 թվականին բացվել է նոր ուղևորային տերմինալ՝ վեց ինքնաթիռի կայանատեղով։

## Ինֆրակառուցվածք
Խանիայի օդանավակայանը սպասարկում է մեկ երկհարկանի ուղևորային տերմինալ։ Շենքն ունի առաջին բուժօգնության սենյակ, ոստիկանություն, պաշտոնական պատվիրակությունների սրահ, բարեր, հուշանվերների խանութներ և Duty Free:

Ինքնաթիռների համար կայանատեղիների ընդհանուր թիվը 10 է։ Ինքնաթիռի թռիչքի և վայրէջքի համար օգտագործվում է 3.347 մետր երկարությամբ11/29 ասֆալտե թռիչքուղին։ Հրդեհային անվտանգության օդանավակայանի դասակարգը՝ 8 (VIII):

## Ավիաընկերություններ և ուղղություններ
[thumb|right|[Բոինգ 757 Finnair Խանիայի օդանավակայանում]]
մինի|Տերմինալ
thumb|right|Օդանավակայանի աբտոբուսների կանգառը

2014 թվականի դրությամբ օդանավակայանում գործում են հետևյալ ավիաընկերությունները․

### Կանոնավոր թռիչքներ

### Ամառային չարթերային թռիչքներ

## Գործունեության ցուցիչներ

## Տրանսպորտային հաղորդակցություն
Օդանավակայանից դեպի Խանիայի կենտրոն օրական շուրջ 7 ավտոբուս է մեկնում։ Ուղևորության ժամանակը մոտ 30 րոպե է։ Մոտակայքում կա նաև տաքսիների կայանման վայր։ Դրանցից կարելի է օգտվվել միայն այն ժամանակ, երբ օդանավակայանը չվերթ է ընդունում կամ ուղարկում։

Օդանավակայանում կան նաև ավտովարձույթի գրասենյակներ՝ Avis, Τrust, Europcar, Sixt, Hertz և Budget:

## Ծանոթագրություններ

## Արտաքին հղումներ
* Օդանավակայանի պաշտոնական կայքը անգլերենով
* Խանիայի օդանավակայանը Hellenic Civil Aviation Authority կայքում 
* Խանիայի օդանավակայանի ոչ պաշտոնական ուղեցույց 

Կատեգորիա:Կրետե
Կատեգորիա:Հունաստանի օդանավակայաններ
Կատեգորիա:Օդանավակայաններ այբբենական կարգով
Ռոստո

**Ռոստո** (, ), հոլանդացի նկարիչ, ռեժիսոր-անիմատոր։ Բազմաթիվ միջազգային կինոփառատոների դափնեկիր։

## Կենսագրություն
Ռոստոն համարվում է *Studio Rosto A. D* անիմացիոն ստուդիայի, որը գտնվում է Ամստերդամում, հիմնադիր և սեփականատեր։ Բացի կարճամետրաժ անիմացիաներից, ստուդիան նաև նկարահանում է երաժշտական տեսահոլովակներ։ Ռեժիսորը բավականին ակտիվ հասարակական գործունեություն է ծավալում՝ հանդես է գալիս դասախոսություններով, կինոփառատոների ժյուրիի անդամ է, մասնակցում է հեռուստահաղորդումներին։ Հայտնի է ֆիլմերի վրա իր մանրակրկիտ աշխատանքով։ Իր ֆիլմերի սցենարների և երաժշտության հեղինակն է։ Հնչյունավորել է նրանց կերպարները։

Առաջին ֆիլմը «The Rise and Fall of the Legendary Anglobilly Feverson» նկարհանել է 2002 թվականին։ Արժանացել է մրցանակի Ամստերդամի ֆանտաստիկ ֆիլմերի փառատոնում։ Կինոքննադատների և լայն լսարանի ուշադրությունը հրավիրել է «Jona/Tomberry» ֆիլմի վրա, որը ներկայացվել Է Կաննի կինոփառատոնում և արժանացել «Canal+ Award» մրցանակին։ Այս երկու կարճամետրաժ ֆիլմերը մտնում են «Mind My Gap» ռեժիսորի բազմամյա նախագծի մեջ, որը սկսվել է դեռևս 1998 թվականին, որպես գրաֆիկական վեպ (առցանց տարբերակով) և հետագայում համալրվել է երաժշտական և անիմացիոն նախագծերով։

Ռոստոյի պատվախնդիր ու հայտնի ֆիլմն այս պահին «Նիքս գյուղի հրեշը» ֆիլմն է (2011 թվական)։ Այս պոստմոդեռնիզմը երեսուն րոպե անիմացիոն մյուզիքլը պատմում է առեղծվածային հրեշին փոքրիկ տղայի համարձակ դիմակայության մասին, որը ոչնչացնում է աշխարհը և շատ հնարավոր է՝ առևանգել է նրա տատիկին։ Մութ անտառի աշխարհը, որտեղ ուղևորվում է գլխավոր հերոսը, բնակեցված է ֆանտաստիկ տգեղ կերպարներով և լցված է երկընտրանքային մշակույթի տեսիլքներով։ Ֆիլմը նկարահանվել է վեց տարվա ընթացքում երեք երկրների կինեմատոգրաֆիստների (Նիդեռլանդներ, Բելգիա և Ֆրանսիա) մասնակցությամբ, նկարահանումների ժամանակ դերերն հնչունավորել են Արտ հաուսի կուռքային կերպարները՝ կինոռեժիսոր Թերի Գիլիամը, երգիչ Թոմ Ուեյթսը, «Օսկարի» մուլտիպլիկատոր Սյուզի Թեմփլթոնը, «Metropole Orkest», «the Residents» և «The Dø» խմբերը։ Ֆիլմը նվիրված էր Ռոստոյի որդուն՝ Մաքսին, մուլտֆիլմի երաժշտության հեղինակը հենց ռեժիսորն էր։ Հեղինակավոր կինոփառատոններում ֆիլմը մեծ թվով մրցանակների է արժանացել (որոշ ժամանակ ռեժիսորը մտադիր էր լիամետրաժ ֆիլմ ստեղծել դրա հիման վրա, սակայն հրաժարվել է այդ մտքից)։ 2015 թվականի հունվարին նրա վերջին «Splintertime» ֆիլմը ցուցադրվել է Կլերմոն Ֆերան կարճամետրաժ ֆիլմերի փառատոնի շրջանակներում։

Մասնակցել է ռեժիսոր Հանս Պուլի «Allemaal film» վավերագրական ֆիլմի նկարահանումներին (2007 թվական)։

2019 թվականի մարտի 7-ին Ռոստոն մահացել է թոքերի քաղցկեղից, որով նկարիչը տառապում էր կյանքի վերջին մեկ տարվա ընթացքում։

## Ֆիլմագրություն և մրցանակներ

## Ծանոթագրություն

Կատեգորիա:Փետրվարի 14 ծնունդներ
Կատեգորիա:1969 ծնունդներ
Կատեգորիա:Մարտի 7 մահեր
Կատեգորիա:2019 մահեր
Կատեգորիա:Ամստերդամ քաղաքում մահացածներ
Կատեգորիա:Հոլանդացի կինոռեժիսորներ
Կատեգորիա:Հոլանդացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Հոլանդացի երաժիշտներ
Կատեգորիա:Քաղցկեղից մահացածներ
Դրյու Հյուսթոն

**Դրյու Հյուսթոն** (, ), ամերիկացի ինտերնետ-ձեռնարկատեր, առավել հայտնի է որպես «Dropbox»-ի հիմնադիր և գլխավոր տնօրեն։ Ըստ «Ֆորբս» ամսագրի տվյալների՝ նրա ունեցվածքը կազմում է 1,6 միլիարդ ԱՄՆ դոլար։

## Վաղ կյանք
Դրյու Հյուսթոնը ծնվել է 1983 թվականին Մասաչուսեթս նահանգի Ակտոն քաղաքում։ 1990 թվականին ընդունվել է «Acton-Boxborough Regional» դպրոց, այնուհետև ավարտել է Մասաչուսեթսի տեխնոլոգիական ինստիտուտի համակարգչային գիտությունների բաժինը։ Համալսարանում եղել է «Phi Delta Theta» եղբայրության անդամ։ Հենց այնտեղ Հյուսթոնը հանդիպել է «Dropbox»-ի համահիմնադրին՝ իր ընկեր Արաշ Ֆիրդոուսին։

## Վաղ սթարթափներ
Նախքան «Dropbox»-ի հիմնումը Դրյուն աշխատել է շատ նախագծերի վրա, որոնց թվում են՝ «Bit9», «Accolade» և «Hubspot»:

## Անձնական կյանք
Ամուսնացած չէ։ Ապրում է Կալիֆոռնիա նահանգի Սան Ֆրանցիսկո քաղաքում։

2016 թվականին՝ ԱՄՆ նախագահական ընտրությունների ժամանակ, աջակցել է նախագահի թեկնածու Հիլարի Քլինթոնին։

## Մրցանակներ
2013 թվականին «Business Week» ամսագիրը Դրյու Հյուսթոնին համարել է ամենաազդեցիկ մարդը, իսկ «Dropbox»-ը համարվել է Սիլիկոնային հովտի լավագույն 20 սթարթափներից մեկը։

## Ծանոթագրություններ

## Արտաքին հղումներ
* Դրյու Հյուսթոնը ''Crunchbase'' կայքում
* Linkedin
* Dropbox
* Դրյու Հյուսթոնը ''Quora'' կայքում

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Ամերիկացի միլիարդատերեր
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Մեդեա (նկար)

**«Մեդեա»** (), անգլիացի պրեռաֆայելիտ նկարիչ Ֆրեդերիկ Սենդիսի նկարը՝ ստեղծված 1868 թվականին։ Ներկայումս նկարը գտնվում է Բիրմինգհեմի գեղարվեստական թանգարանի և պատկերասրահի հավաքածուում։

## Տեղեկություն նկարի մասին
Նկարիչը 1868 թվականին ուղարկել է կտավը Գեղարվեստի թագավորական ակադեմիայի ամառային ցուցադրությանը, սակայն այն չեն թույլատրել ցուցադրության, ավելի շատ քաղաքական պատճառներով և անձնական նախանձից, քան թե հենց ստեղծագործության գեղարվեստական արժանիքներից։ Ամեն դեպքում աշխատանքը ցուցադրության ներկայացվել է հաջորդ տարի և ստացել «The Times» հանդեսի գովաբանական արձագանքը, որի հոդվածում քննադատվում է նաև ակադեմիայի՝ աշխատանքը չթույլատրելու նախորդ որոշումը։

Մեդեայի կերպարի համար բնորդուհի է եղել գնչուհի Քեոմի Գրեյը, Սենդիսը ծանոթացել է նրա հետ Նորիջում, ինչից հետո նրան տարել է իր հետ Լոնդոն, որտեղ աղջիկը կեցվածք է ընդունել նրա բազմաթիվ այլ ստեղծագործությունների համար։ Մեդեան պատկերված է կախարդությամբ զբաղվելու ժամանակ, քննադատները նշել են հերոսուհու չարագուշակ կերպարի ստեղծումը գունային ներկապնակի (մոխրագույն շուրթեր, սառը լուսավորություն) և բազմաթիվ դետալների շնորհիվ (հմայության համար հավաքածու, դոդոշ, կուռքի արձան և այլն)։

1911 թվականին նկարն ուղարկվել է Իտալիա՝ Արվեստի միջազգային ցուցահանդես՝ որպես Մեծ Բրիտանիայի արվեստի ստեղծագործությունների լավագույն ներկայացուցիչներից մեկը։

## Ծանոթագրություններ

Կատեգորիա:1868 նկարներ
Կատեգորիա:Կանանց դիմապատկերներ
Կատեգորիա:Ֆրեդերիկ Սենդիսի նկարներ
Ջեֆ Լինդսեյ

**Ջեֆ Լինդսեյ,** գրական կեղծանունը` **Ջեֆրի Պ. Ֆրեունդլիչ** (,  ), ամերիկյան դրամատուրգ, դետեկտիվ վիպասան։ Առավելապես հայտնի է սոցիոպատիկ աչալուրջ Դեքստեր Մորգանի մասին գրած իր վեպերի շարքով։

## Կյանք և գործունեություն
Ջեֆ Լինդսեյի ավելի վաղ հրապարակված աշխատությունների մեծ մասի համահեղինակ է նրա կինը` Հիլարի Հեմինգուեյը։ Նրա կինը Ջեֆ Էռնեստ Հեմինգուեյի զարմուհին է և իր հեղինակ է իր սեփական գրքերի։ Լինդսեյը ծնվել է Մայամիում։ 1970 թվականին ավարտել է Ռանսոմ Էվերգլեդս դպրոցը, իսկ 1975 թվականին՝ Վերմոնտի Միդլբերի քոլեջը։

## Ստեղծագործություններ
### «Darkly Dreaming Dexter»
Դեքստեր  շարքի առաջին գիրքը` «Դեքստերի ննջող դև» (*Darkly Dreaming Dexter*) դետեկտիվ թրիլլերը, որը Լինդսեյը ցանկանում էր իր միջնեկ դստեր առաջարկած տարբերակով անվանել «Արյունոտ Պինոկիո» (*Pinocchio Bleeds*), բայց որի հետ նրա հրատարակիչը չհամաձայնեց, ընդգրկվել է Ամերիկայի առեղծվածային գրողներ (Mystery Writers of America) կազմակերպության Էդգար Ալան Պո մրցանակի «Լավագույն առաջին վեպ» կատեգորիայում։ Սակայն, այն հանվել է ցուցակից այն բանից հետո, երբ խումբն իմացել է, որ Լինդսեյը 1990-ական թվականներին մի քանի գրքեր է հրատարակել մեկ այլ` Ջեֆրի Պ. Լինդսեյ անվան տակ։

Դեքստեր հեռուստասերիալի առաջին եթերաշրջանը ցուցադրվել է Showtime մասնավոր վճարովի հեռուստաալիքով, որը նկարահանվել է Darkly Dreaming Dexter գրքի հիման վրա։ Գլխավոր հերոսին կերպավորել է Մայքլ Ք.Հոլլը։ Ֆիլմն ունեցել է ութ եթերաշրջան, չնայած հետագա եթերաաշրջաններում սցենարներն այլ զարգացում են ունեցել՝ շեղվելով Լինդսեյի գրքերի սյուժներից։ Լինդսեյը փոքր դեր է ունեցել Դեքստերի երրորդ ենթաշրջանի տասներորդ դրվագում։

### Դեքստերի կոմիքսների տարբերակ
Լինդսեյը գրել է նաև Դեքստերի կոմիքսների տարբերակը, որը տարածվել է Marvel կոմիքսներ արտադրող ընկերության կողմից, և որը բաղկացած էր երկու փոքր շարքերից ՝ «Dexter» և «Dexter։ Down Under»:

## Ընտանիք
Լինդսեյը և Հեմինգուեյը ապրում են Ֆլորիդայի Քեյփ Քորալ քաղաքում։ Նրանք ունեն երեք երեխա։

## Ծանոթագրություններ

## Աղբյուրներ
* 
* 

## Արտաքին հղումներ

* Random House Dexter web site
* Fantastic Fiction Author Page

Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի դետեկտիվ ժանրի գրողներ
Կատեգորիա:Ամերիկացի դրամատուրգներ
Կատեգորիա:Ամերիկացի տղամարդ վիպասաններ
Կատեգորիա:Գրական կեղծանուններով հայտնի հեղինակներ
Օտար երկիր

**«Օտար երկիր»**  (),  ռեժիսոր Քիմ Ֆարանտի դրամատիկ թրիլլերը, սցենարի հեղինակներ` Մայքլ Կինիրոնս և Ֆիոնա Սերես։ Գլխավոր դերերում նկարահանվել են`Նիկոլ Քիդմանը և Հյուգո Ուիվինգը։ Ֆիլմի պրեմիերան կայացել է «Սանդենս» կինոփառատոնում 2015 թվականի հունվարի 23-ին։

## Սյուժե
Քեթրին ու Մեթյու Փարքերները փորձում են հարմարվել Նատգարի քաղաքում նոր կյանքին, նրանք վարում են մեկուսացված ապրելակերպ։ Մի մեծ ավազի փոթորիկից առաջ նրանց երկու անչափահաս երեխաները՝ Լիլին և Թոմը անհետանում են։ Որոնողական գործողությունը ղեկավարում է ոստիկան Դևիդ Ռեյը։ Աճող կասկածներն ու լուրերը տեղացիներին Պարկերների դեմ են տրամադրում` նրանց կյանքը վերածելով դժոխքի։

## Դերերում
* Նիկոլ Քիդման- Քեթրին Պարկեր
* Ջոզեֆ Փայնս - Մեթյու Պարկեր
* Հուգո Ուիվինգ-Դևիդ Ռայ
* Մեդիսոն Բրաուն - Լիլի Պարկեր
* Լիզա Ֆլենագան - Կորին
* Նիկոլաս Համիլթոն - Թոմի
* Մարտին Դինգլ Ուոլ - Նիլ Մակֆերսոն
* Բենեդիկտ Հարդի - Նիկ
* Շոն Քինան - Սթիվ Ռոբերտսոն
* Մեյն Ուայաթ-Բյորտի

## Նկարահանում
2013 թվականի հոկտեմբերի 20-ին ֆիլմում նկարահանվել են Նիկոլ Քիդմանը, Գայ Փիրսը և Ուգո Ուավնինգը։ Ֆինանսավորմամբ զբաղվել է  «Screen Australia» ընկերությունը։ Մակդարա Քելերը և Նաոմի Ուենկը հանդես են եկել որպես ֆիլմի պրոդյուսերներ։ Ֆիլմում նաև նկարահանվել են`  Լիզա Ֆլանագանը, Մայն Ուայթը և Նիկոլաս Համիլթոնը։ 2014 թվականիի մարտի 13-ին Ջոզեֆ Ֆայնսը փոխարինել է Գայ Փիրսին։ 2014 թվականի մարտի 27-ին Մեդիսոն Բրաունը դեր է ստացել ֆիլմում։ Մարտի 27-ին հայտնի է դարձել, որ նկարահանումները կսկսվեն Սիդնեյում մարտի վերջին շաբաթվա ընթացքում։ Նկարահանումները տեղի են ունեցել նաև Կանովինդրա շրջանում և Բրոկին Հիլ քաղաքում և շարունակվել են մինչև 2014 թվականի մարտի 31-ը։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Ավստրալիական թրիլեր ֆիլմեր
Կատեգորիա:Ավստրալիական ֆիլմեր
Կատեգորիա:Ֆիլմեր երեխաների մասին
Էնն Ռեմսի

**Էնն Ռեմսի** (, ), ամերիկացի դերասանուհի, առավել հայտնի է «Հիմարները» ֆիլմում Ֆրատելիի մոր դերով և Դենի Դե Վիտոյի կերպարի մոր դերով՝ «Նետիր մայրիկին գնացքից» ֆիլմում։

## Կենսագրություն
Ռեմսին (ծնված Էնն Մոբլի), ծնվել է Նեբրասկա նահանգի Օմահա քաղաքում։ Բենինգթոնի քոլեջում սովորելու ընթացքում Էննը հետաքրքրվել է թատերական արվեստով։ 1950-ական  մասնակցել է մի քանի բրոդվեյական բեմադրությունների։ Այնտեղ ծանոթացել է իր ապագա ամուսնու՝ դերասան Լոգան Ռեմսիի հետ։ Նրանք 1954 թվականին ամուսնացել են և տեղափոխվել Ֆիլադելֆիա, որտեղ ստեղծել են Ֆիլադելֆիայի կենդանի արվեստի թատրոնը։

Էննը կարիերան կինոյում սկսել է 1970-ական թվականների սկզբին։ Ամուսնու հետ նկարահանվել է հինգ ֆիլմերում, այդ թվում՝ «Սպորտային ակումբ» և «Ծանոթացե՛ք, դատարկագլուխներ», նրա առաջին և վերջին դերը կինոյում։ 1987 թվականին առաջադրվել է «Օսկար» մրցանակի Երկրորդ պլանի լավագույն դերասանուհի անվանակարգում՝ «Նետիր մայրիկին գնացքից» ֆիլմի համար։

Էնն Ռեմսը մահացել է 1988 թվականի օգօստոսին Վուդլենդ Հիլզի կինոյի և հեռուստատեսության դերասանների տանը՝ կոկորդի քաղցկեղից։

## Մասնակի ֆիլմագրություն
* Ծանոթացե՛ք, դատարկագլուխներ (1989)
* Հոմեր և Էդդի (1989)՝ *Էդնա
* [[Նոր սուրբծննդյան հեքիաթ]] (1988)՝ *Կին
* Նետիր մայրիկին գնացքից (1987)՝ *Տիկին Լիֆտ
* Մահացու ընկեր (1986)՝ *Էլվիրա Պարկեր
* Ասա «այո» (1986)՝ *Մայոր
* Հիմարները (1985)՝ *Մամա Ֆրատելի*
* Նեշնլ Լեմպունի շրջանավարտների հանդիպումը (1982)՝ *Տիկին Տաբազուսկի
* Սև գնդակ (1980)՝ *Բեսսի Կալլախան
* Դիկայի և Ջեյնի արկածները (1977)՝ *Զբաղված հավակնորդ
* Կեսօրից մինչև երեք (1976)՝ *Մեծ կին
* Ամեն ինչ հանուն Պիտայի (1974)՝ *Հեռախոսային տիկին
* Ավազաման (1972)
* Նոր հարյուրապետ (1972)՝ *Խելագար տղամարդու կինը (տիտրերում նշված չէ)
* Սպորտային ակումբ (1971)՝ *Սկոտի կինը''

## Ծանոթագրություններ

## Արտաքին հղումներ
* 

Կատեգորիա:Սեպտեմբերի 1 ծնունդներ
Կատեգորիա:1929 ծնունդներ
Կատեգորիա:Օմահա քաղաքում ծնվածներ
Կատեգորիա:Օգոստոսի 11 մահեր
Կատեգորիա:1988 մահեր
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Դարվինի մրցանակ (ֆիլմ)

**Դարվինի մրցանակ** (), Ֆին Թեյլորի գեղարվեստական ֆիլմը՝ Դեն Սիմոնսի վեպի հիման վրա։ Ֆիլմի պրեմիերան կայացել է 2006 թվականի հունվարին` Սանդես կինոփառատոնի ժամանակ։

## Սյուժե
Նախկին ոստիկաններ Մայքլ Բիրոուսը, ով ուշաթափվում է արյան տեսքից և ապահովագրական ընկերության աշխատակից Սիրի Թեյլորը հետաքննում է այն մարդկանց դեպքերը, ովքեր դարձել են Դարվինի մրցանակին հավակնող թեկնածուներ, մրցանակ, որ անձը դափնեկիր է դառնում առավել հիմար մահվան կամ վիրավորվելու համար, ինչի պատճառով նա չի կարող շարունակել իր ցեղը։ Նրանք ճանապարհորդում են քաղաքից քաղաք ՝ պարզելու, թե ընկերությունը պետք է վճարի այդ մահվան համար։ Նրանց հաճախորդների թվում են `ծառայող, որի վրա ընկել է քաղցրավենիք վաճառող սարք,  ձկնորս, ով կրակել է ընկերոջը, մի տղա, ով հրթիռային շարժիչ է դրել իր մեքենայի վրա, դուրս է եկել և բախվել սարին, և շատ ուրիշներ։ Նրանց անընդհատ ուղեկցում են վավերագրական կինոնկարահանող օպերատոր, բայց ով ոչինչ չի խառնվում վավերագրության էթիկայի պատճառով։ Մայքլը ցանկանում է գտնել այն գործոնը, որի պատճառով մարդիկ հայտնվում են դարվինյան անվանակարգերում։ Բոլոր արկածներից հետո Մայքլը և Սիրին ստիպված են շփոթվել այն մարդասպանի հետ, որը ժամանակին կորցրել էր Մայքլը։

## Դերերում

## Ֆիլմի պատրաստում
Ֆիլմում նկարահանվել են «Metallica» խմբի անդամները, և գրող Լոուրենս Ֆեռլինգետին։ Ֆիլմում նկարահանվել են նաև Ադամ Սևիջը և Ջեյմի Հայնեմանը, «Լեգենդների կործանիչներ» հեռուստաշոուի հաղորդավարները։ Նրանք հայտնվել են մի դրվագում ՝ հրթիռային շարժիչով։ Այս դեպքը վերարտադրվել է «Քանդողներ ...» -ի փորձնական թողարկումներից մեկում և հետագայում ստուգվել է, բայց չնայած երկու փորձերի, առասպելը ոչ հաստատվել, ոչ էլ հերքվել է։

## Ծանոթագրություններ

## Արտաքին հղումներ
* 
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2006 ֆիլմեր
Կատեգորիա:Blumhouse Productions ֆիլմեր
Կատեգորիա:MGM ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան արկածային ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր մահվան մասին
Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Մարի Ռիվիեր

**Մարի Ռիվիեր** (, ), ֆրանսիացի դերասանուհի։

## Կենսագրություն
Ծագել է աշխատավոր ընտանիքից։ Մեծացել է Մոնտրյոում, աշխատել է որպես ուսուցչուհի, այնուհետև վաճառողուհի։ 21 տարեկանում, դիտելով «Կեսօրվա սեր» ֆիլմը, նա իր լուսանկարն ուղարկել է Էրիկ Ռոմերին։ Ռեժիսորը նրան ընդունել է Les Films du Losange ընկերության իր գրասենյակում ՝ Արիել Դոմբալի և Ֆաբրիսա Լուկինիի ներկայությամբ, և փոքրիկ դեր առաջարկել «Պերեսվալ Վալիյցումում»։ Երկու տարի անց «Ավիատիրոջ կինը» ֆիլմում մարմնավորել է Աննայի կերպարը, իսկ 1986 թվականին նրա ամենահայտնի դերը Դելֆիններն էին «Կանաչ ճառագայթ» ֆիլմում, որի համար 1986 թվականին Վենետիկի կինոփառատոնին նրան շնորհվել է Պասինետիի մրցանակ ՝ լավագույն դերասանուհի անվանակարգում։

1998 թվականին նա կերտել է վերջին գլխավոր դերը Ռոմերի հետ` Իզաբելին «Աշնանային հեքիաթ» ֆիլմում, որտեղ նրա զուգընկերը մեկ այլ«Ռոմերական» դերասանուհի էր՝ Բեատրիս Ռոմանը։

«Ռոմերական» կինոարտադրության սահմաններից դուրս, ինչպես սովորաբար լինում էր իր ֆիլմերի դերասանների հետ, դերասանուհուն նշանակալի դերեր չեն առաջարկել։ Մարի Ռիվերը հիմնականում խաղացել է էպիզոդիկ դերեր, այդ թվում `Ֆրանսուա Օզոնի և Վալերիա Բրունի Թեդեսկիի ֆիլմերում։

2011 թվականին նա նկարահանել է «Էրիկ Ռոմերի ընկերությունում» վավերագրական ֆիլմը, Արիել Դոմբալի, Ֆաբրիս Լուկինի, Դիանա Բարատեի, Ֆրանսուա Էտչեգարայի, Վալերիա Բրունի-Թեդեսկիի, Ֆրանսուա Օզոնի, Ստեֆանի Կրեյանկուրի, Մերի Ստեփանի մասնակցությամբ։

Ռիվերը կապված էր նախկին կողոպտիչ Ռոջեր Կնոբելսպիսի հետ, ով դարձել էր դերասան և գրող։ Նրանք որդի ունեն։

## Ծանոթագրություններ

## Արտաքին հղումներ
* 
* 
* 
* 
* 
* 
* 
* 
* 

Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի սցենարիստներ